
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
       Privind,  transformarea în statul de funcţii al Poliţiei Comunitare a Municipiului 

                      Focşani a cinci posturi, în vederea promovării  în clasă a  funcţionarilor

                      publici  încadraţi pe aceste posturi  

            Consiliul Local al Municipiului Focşani, judeţul Vrancea, întrunit în şedinţa ordinară ;
          - văzând proiectul de hotărâre iniţiat de Primarul Municipiului Focşani şi raportul Direcţiei resurse umane si coordonare unitati subordonate înregistrat la nr. 7240/10.02.2010 prin care se propune transformarea în statul de funcţii al Poliţiei Comunitare a Municipiului Focşani a unor posturi, în vederea promovării în clasă a funcţionarilor  publici  încadraţi pe aceste posturi, raportul final nr. 61878/25.11.2009  al comisiei de examen si amendamentul d-nei consilier local Lazar Mioara;


- văzând avizul favorabil nr. 1920201/30.12.2009 al Agenţiei Naţionale a Funcţionarilor Publici, înregistrat la Primaria Municipiului Focşani la nr.7001/09.02.2010;


- în conformitate cu prevederile art. 15 din Anexa 1 – Regulament privind organizarea şi desfăşurarea examenului de promovare în clasă a funcţionarilor publici aprobat prin  Ordinul Preşedintelui Agenţiei Naţionale a Funcţionarilor Publici nr. 1932/2009, art. 14 din Anexa 1 - Regulament-cadru pentru organizarea şi desfăşurarea examenului de promovare în clasă a funcţionarilor publici încadraţi pe funcţii publice cu nivel de studii inferior, care absolvă o formă de învăţământ superior de lungă sau de scurtă durată în specialitatea în care îşi desfăşoară activitatea aprobat prin Ordinul Preşedintelui Agenţiei Naţionale a Funcţionarilor Publici nr. 10280/2008 şi ale Legii - cadru privind salarizarea unitară a personalului plătit din fonduri publice nr. 330/2009;
- în temeiul art. 68 din Legea nr. 188/1999 privind Statutul funcţionarilor publici, republicată în anul 2007, cu modificarile si completarile ulterioare si art. 121, alin. (1), lit. “b” si alin. (2), lit. “a” din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;


-    în baza art. 36, alin.(2), lit. „a” si  alin.(3), lit.”b” şi in temeiul art.45, alin. (1)  din Legea nr. 215/2001  privind  administraţia publica locala, republicata in anul 2007, cu modificarile si completarile ulterioare;  

HOTĂRĂŞTE   :

          Art. 1. Transformarea în statul de funcţii al Poliţiei Comunitare a Municipiului Focşani a cinci posturi, în vederea promovării în clasă a funcţionarilor  publici  încadraţi pe  aceste posturi, după cum urmează:
· transformarea postului agent comunitar, clasa a III-a, gradul profesional asistent, treapta 2 de salarizare care figurează la Serviciul  ordine publică – Compartimentul

     intervenţie  şi  dispecerat  la numărul curent 9, în post de agent  comunitar, clasa I, 
     gradul profesional asistent, treapta 3 de salarizare;
· transformarea postului agent comunitar, clasa a III-a, gradul profesional superior, treapta 2 de salarizare care figurează la Serviciul ordine publică – Biroul  ordine publică la numărul curent 18, în post de agent comunitar, clasa I, gradul profesional principal, treapta 2 de salarizare;

· transformarea a două posturi de agent comunitar, clasa a III-a, gradul profesional principal, treapta 2 de salarizare care figurează la Serviciul ordine publică – Biroul  ordine publică la numărele curente 48 şi 49, în posturi de agent comunitar, clasa I, gradul profesional asistent, treapta 2 de salarizare;
· transformarea postului agent comunitar, clasa a III-a, gradul profesional asistent, treapta 2 de salarizare care figurează la Serviciul ordine publică – Biroul  ordine publică la numărul curent 73, în post de agent comunitar, clasa I, gradul profesional asistent, treapta 3 de salarizare.
          Art. 2.  Anexa nr. 2 la Hotărârea Consiliului Local al municipiului Focsani nr. 16/173/29 iulie 2008 privind  aprobarea organigramei, statului de funcţii şi numarului de personal pentru Politia Comunitara a Municipiului Focsani, cu modificările şi completările ulterioare, se modifică corespunzător. 

          Art. 3.  Prezenta   hotărâre   va    fi  comunicată  de  către  Direcţia   administraţie publică locală, compartimentelor, birourilor, serviciilor si Primarului Municipiului Focşani, care va asigura executarea acesteia  prin Direcţia administraţie publică locală, Direcţia resurse umane şi coordonare unităţi subordonate, Direcţia economică şi Poliţia Comunitară a Municipiului Focşani.

PREŞEDINTE  DE ŞEDINŢĂ,

                                                                                             FOCŞANI

